Tamasya Laôt Lancôk Acèh Utara
|Peumandangan pasi Lancôk ( Foto ajjn.net)|
Ngat peungunjông seunang bak teumpat nyan, ladôm jambô geupeugöt ngön cukôp göt geutamah tutuë ngön taman-taman.
Ramè that ureuëng jak keunan geujak mita angèn sira geukeumalön umbak jiék-trôn bak binèh laôt.
Teumpat tamasya nyan ramè dum teuka ureuëng dari meubagoë da'irah geupeuhabéh masa akhé peukan ngön keuleuargageuh na cit nyang jak deungön ngön.
|Foto: Steemit.com|
|Foto: iTrip.id|
Inan na cit ureuëng nyang jak keumawé bak binèh laôt nyan, na nyang trôh dari luwa da'irah atawa ureuëng dalam nyang keumawé inan sira geupeurasap peumandangan laôt nyan.
Meunyö neujak keunan hana neuba kawé tapi meuheut neuk keumawé, teunang, inan na cit teumpat bak geupeusèwa kawè nyang leungkap seureuta umpeuën pih na inan.
Inan murah that geupeusèwa, mulai yum Rp.5.000 sampé Rp. 10.000 teugantung dari tipe alat kawé nyang neuk sèwa.
Sinan, droneuh akan meurasa laneun bak neudeungö su umbak ngön lantunan musik. Seulaén neunikmati peumandangan laôt, inan na cit geuseudia kuliner nyang mangat-mangat meuteuntèë, lagèë Mi Biëng, Udeuëng ngön Tirom.(*)